pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมทางหลวงชนบทเปิดใช้ “สะพานรัตนมรรคา” เข้าศูนย์ราชการจังหวัดสระบุรี เพิ่มคุณภาพชีวิตที่ดี
วันอังคารที่ 22 กุมภาพันธ์ 2565
กรมทางหลวงชนบทเปิดใช้ “สะพานรัตนมรรคา” เข้าศูนย์ราชการจังหวัดสระบุรี เพิ่มคุณภาพชีวิตที่ดี
อํานวยความสะดวกรวดเร็วให้กับประชาชน รองรับการขยายตัวของเมืองในอนาคต ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ดําเนินโครงการก่อสร้างสะพานคอนกรีตเสริมเหล็กเข้าศูนย์ราชการจังหวัดสระบุรี อําเภอเมือง จังหวัดสระบุรี หรือ “สะพานรัตนมรรคา” เสร็จสมบูรณ์ ส่งเสริมการคมนาคมให้มีประสิทธิภาพ รองรับการขยายตัวของเมือง พัฒนาสาธารณูปโภคขั้นพื้นฐาน เพิ่มคุณภาพชีวิตที่ดีให้กับประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า จากเดิมประชาชนที่ต้องการเดินทางจากฝั่งตําบลปากเพรียว อําเภอเมือง (ถนนมิตรภาพ) เพื่อเข้าไปยังศูนย์ราชการจังหวัดสระบุรี จะต้องเดินทางอ้อมอ่างเก็บน้ําคลองเพรียวเป็นระยะทางประมาณ 7.5 กิโลเมตร ประกอบกับหากประชาชนที่ต้องการเดินทางไปยังศูนย์ราชการจะมีเส้นทางเข้าออกเพียงเส้นทางเดียว คือ บริเวณซอยแยกจากถนนสายตะกุด - ทางเลี่ยงเมืองสระบุรี ซึ่งทําให้การสัญจรเกิดความไม่สะดวก ส่งผลให้การเดินทางล่าช้า ทช. จึงได้ดําเนินการก่อสร้างสะพานรัตนมรรคา (สะพานคอนกรีตเสริมเหล็กเข้าศูนย์ราชการจังหวัดสระบุรี) เพื่อบรรเทาความเดือดร้อนของประชาชนร่นระยะทางให้สามารถเดินทางได้อย่างสะดวกรวดเร็วปลอดภัย อีกทั้งยังเป็นการแก้ไขปัญหาการจราจรที่หนาแน่นในเขตชุมชน เนื่องจากเส้นทางดังกล่าวเป็นเส้นทางที่เชื่อมถนนมิตรภาพและเป็นเส้นทางที่สามารถต่อเชื่อมไปยังจังหวัดลพบุรีและจังหวัดนครราชสีมาได้อีกทางหนึ่ง โดยสะพานรัตนมรรคามีลักษณะการก่อสร้างเป็นสะพานคอนกรีตเสริมเหล็ก มีความยาวสะพาน 670 เมตร สะพานมีความกว้าง 20.60 เมตร ทางเท้ากว้าง 2 เมตร พร้อมถนนต่อเชื่อมสะพานความยาวรวม 485 เมตร ขนาด 4 ช่องจราจร ไป - กลับ ใช้งบประมาณในการก่อสร้างทั้งสิ้น 274 ล้านบาท เป็นงบผูกพันปี 2562 - 2565 ซึ่งปัจจุบันสะพานดังกล่าวได้ดําเนินการก่อสร้างแล้วเสร็จสมบูรณ์และเปิดให้ประชาชนได้ใช้สัญจรเป็นที่เรียบร้อยแล้ว
รัฐบาลไทย-ข่าวทำเนียบรัฐบาล-ศบค. ระงับการลงทะเบียนเข้าไทยแบบ Test & Go ชั่วคราว ส่วนผู้ลงทะเบียนแล้วสามารถเดินทางได้ถึง 10 ม.ค. 65
วันพุธที่ 22 ธันวาคม 2564
ศบค. ระงับการลงทะเบียนเข้าไทยแบบ Test & Go ชั่วคราว ส่วนผู้ลงทะเบียนแล้วสามารถเดินทางได้ถึง 10 ม.ค. 65
.....
ที่ประชุม ศบค. เร่งหารือการปรับมาตรการเข้าราชอาณาจักร เพื่อป้องกันการแพร่ระบาดของโรคโควิด-19 สายพันธุ์ B.1.1.529 หรือ “โอมิครอน” (Omicron) โดยมีมติเห็นชอบปรับมาตรการฯ ตั้งแต่วันที่ 21 ธ.ค. 64 - 4 ม.ค. 65 ดังนี้
.
1.ระงับการลงทะเบียนชั่วคราวประเภท Test & Go และ Sandbox สําหรับผู้เดินทางเข้าราชอาณาจักร ยกเว้นภูเก็ตแซนด์บ็อกซ์
2.ปรับมาตรการตรวจหาเชื้อเป็น RT-PCR 2 ครั้ง และต้องมีการติดตามอาการ การเดินทางในพื้นที่นําร่องท่องเที่ยว รวมถึงการตรวจหาเชื้อครั้งที่ 2 ให้ได้ 100%
3.ประชาสัมพันธ์ให้คนไทยที่จะเดินทางต่างประเทศชะลอหรือยกเลิกการเดินทางที่ไม่จําเป็น แต่หากจําเป็นขอให้ตรวจ ATK ด้วยตัวเองเป็นระยะ
4.ส่งเสริมให้มีการฉีดวัคซีนอย่างทั่วถึง รวมทั้งจุดฉีดวัคซีนในสถานีขนส่ง ท่าเรือ หรือท่าอากาศยาน
.
ย้ํา! ผู้ที่ลงทะเบียนในระบบ Test & Go แล้ว ยังสามารถเดินทางเข้าประเทศได้ถึงวันที่ 10 ม.ค. 65 แต่จะมีมาตรการติดตามที่เข้มขึ้น เช่น การตรวจ RT-PCR 2 ครั้ง คือ วันแรกที่เดินทางเข้าประเทศ และวันที่ 7 โดยการตรวจครั้งที่ 2 รัฐบาลจะเป็นผู้รับผิดชอบค่าใช้จ่าย และหลังจากนี้ ศบค. จะติดตามสถานการณ์อย่างใกล้ชิดเพี่อพิจารณามาตรการหลัง 4 ม.ค. 65 อีกครั้ง
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-การรถไฟแห่งประเทศไทยแจ้งปรับการให้บริการเดินรถฯ ให้สอดคล้องกับมติที่ประชุม ศบค. เริ่มตั้งแต่วันที่ 11 - 25 กรกฎาคม 2564
วันอาทิตย์ที่ 11 กรกฎาคม 2564
การรถไฟแห่งประเทศไทยแจ้งปรับการให้บริการเดินรถฯ ให้สอดคล้องกับมติที่ประชุม ศบค. เริ่มตั้งแต่วันที่ 11 - 25 กรกฎาคม 2564
การรถไฟแห่งประเทศไทยแจ้งปรับการให้บริการเดินรถฯ ให้สอดคล้องกับมติที่ประชุม ศบค. เริ่มตั้งแต่วันที่ 11 - 25 กรกฎาคม 2564
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า ตามที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ได้เห็นชอบมาตรการควบคุมการแพร่ระบาดของโรคติดเชื้อไวรัสโคโรนา 2019 (โควิด-19) โดยขอความร่วมมือประชาชนในพื้นที่กรุงเทพฯและปริมณฑล งดเดินทางออกนอกเคหะสถานตั้งแต่เวลา 21.00 - 04.00 น. และให้ระบบขนส่งสาธารณะหยุดให้บริการตั้งแต่เวลา 21.00 - 04.00 น. การรถไฟแห่งประเทศไทย (รฟท.) จึงขอแจ้งปรับการให้บริการเดินรถให้สอดคล้องกับมติดังกล่าว เริ่มตั้งแต่วันที่ 11 - 25 กรกฎาคม 2564 ดังนี้
งดเดินขบวนรถเชิงพาณิชย์ (รถทางไกล) จํานวน 10 ขบวน ประกอบด้วย
- ขบวน 13/14 กรุงเทพ - เชียงใหม่ - กรุงเทพ
- ขบวน 67/68 กรุงเทพ - อุบลราชธานี - กรุงเทพ
- ขบวน 85/86 กรุงเทพ - นครศรีธรรมราช - กรุงเทพ
- ขบวน 167/168 กรุงเทพ - กันตัง - กรุงเทพ
- ขบวน 133/134 กรุงเทพ - หนองคาย - กรุงเทพ (เริ่มงดเดินวันที่ 12 กรกฎาคม 2564)
งดเดินขบวนรถเชิงสังคม (รถชานเมืองและรถท้องถิ่น) จํานวน 20 ขบวน
ในส่วนขบวนรถที่วิ่งให้บริการได้ปรับสถานีต้นทาง/ปลายทาง และเปลี่ยนเวลาขบวนรถบางขบวน รวม 8 ขบวน ประกอบด้วย
สายเหนือ 2 ขบวน
- ขบวน 109 กรุงเทพ - เชียงใหม่ ออก 06.00 น. ถึง 20.00 น.
- ขบวน 102 เชียงใหม่ - กรุงเทพ ออก 05.30 น. ถึง 20.00 น.
สายใต้ 2 ขบวน
- ขบวน 171 กรุงเทพ - สุไหงโก-ลก เปลี่ยนเป็น กรุงเทพ - ทุ่งสง ออก 05.00 น. ถึง 16.05 น.
- ขบวน 172 สุไหงโกลก - กรุงเทพ เปลี่ยนเป็น ทุ่งสง - กรุงเทพ ออก 06.00 น. ถึง 18.50 น.
สายตะวันออกเฉียงเหนือ
- ขบวน 75 กรุงเทพ - หนองคาย ออก 08.20 น. ถึง 17.30 น.
- ขบวน 76 หนองคาย - กรุงเทพ ออก 07.45 น. ถึง 17.10 น.
- ขบวน135 กรุงเทพ - อุบลราชธานี ออก 06.40 น. ถึง 18.00 น.
- ขบวน 136 อุบลราชธานี - กรุงเทพ ออก 07.00 น. ถึง 18.40 น.
อย่างไรก็ตาม รฟท. ได้คํานึงถึงความเหมาะสมในการให้บริการแก่ประชาชน ควบคู่ไปกับการดําเนินตามมาตรการของ ศบค. โดยยังคงมีขบวนรถโดยสารขบวนรถเชิงสังคม จํานวน 97 ขบวน ให้บริการแก่ประชาชนได้เพียงพอทุกเส้นทาง ประกอบด้วย สายเหนือ 22 ขบวน สายใต้ 20 ขบวน สายอีสาน 18 ขบวน สายตะวันออก 17 ขบวน สายมหาชัย 16 ขบวน และสายแม่กลอง 4 ขบวน
สําหรับผู้โดยสารที่มีความประสงค์ขอคืนเงินค่าตั๋วโดยสาร สามารถติดต่อขอคืนเงินค่าตั๋วโดยสารเต็มราคาได้ทุกสถานีทั่วประเทศ และสําหรับผู้ที่จองตั๋วผ่านระบบ D-Ticket สามารถทําการยื่นคืนผ่านระบบได้ด้วยตนเอง หรือสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง
รัฐบาลไทย-ข่าวทำเนียบรัฐบาล-พม. ชี้แจงข้อเรียกร้องให้จ่ายเงินอุดหนุนเด็กเล็กถ้วนหน้า
วันศุกร์ที่ 10 มิถุนายน 2565
พม. ชี้แจงข้อเรียกร้องให้จ่ายเงินอุดหนุนเด็กเล็กถ้วนหน้า
กรมกิจการเด็กและเยาวชน ยืนยันพร้อมขับเคลื่อนสวัสดิการเด็กเล็กแบบถ้วนหน้า ในอัตรา 600 บาท ต่อคนต่อเดือน
จากกรณีนางคยองซอน คิม ผู้อํานวยการองค์การยูนิเซฟ ประเทศไทย ระบุถึงผลกระทบจากการแพร่ระบาดของ โควิด-19 ส่งผลให้ครอบครัวจํานวนมากสูญเสียรายได้หรือตกงาน สร้างความเปราะบางต่อประชาชนทุกกลุ่ม โดยเฉพาะครอบครัวที่มีลูกซึ่งได้รับผลกระทบรุนแรงที่สุด ยูนิเซฟจึงเรียกร้องให้ ครม.อนุมัติสวัสดิการเงินอุดหนุนเด็กเล็กให้เป็นแบบถ้วนหน้าตามมติคณะกรรมการส่งเสริมการพัฒนาเด็กและเยาวชนแห่งชาติ (กดยช.) เมื่อ ก.ย.63 เพื่อบรรเทาผลกระทบจากวิกฤตต่างๆ ที่เกิดขึ้นนั้น
วันที่ 10 มิถุนายน 2565 นางจตุพร โรจนพานิช อธิบดีกรมกิจการเด็กและเยาวชน และเลขานุการคณะกรรมการส่งเสริมการพัฒนาเด็กและเยาวชนแห่งชาติ กล่าวว่า สําหรับโครงการเงินอุดหนุนเพื่อการเลี้ยงดูเด็กแรกเกิดแบบถ้วนหน้า ตามที่ คณะกรรมการส่งเสริมการพัฒนาเด็กและเยาวชนแห่งชาติ (กดยช.) ซึ่งมีรองนายกรัฐมนตรี (นายจุรินทร์ ลักษณวิศิษฎ์) เป็นประธานกรรมการ ได้ตระหนักถึงความสําคัญในการช่วยเหลือและจัดสวัสดิการเงินอุดหนุนฯ ให้ครอบคลุมเด็กที่อยู่ในครอบครัวยากจนมาอย่างต่อเนื่อง ได้มีมติในการประชุมครั้งที่ 1/2563 เมื่อวันที่ 2 กรกฎาคม 2563 เห็นชอบหลักการในการให้เงินอุดหนุนเด็กอายุ 0 - 6 ปี แบบถ้วนหน้า และมติการประชุม กดยช. ครั้งที่ 2/2563 เมื่อวันที่ 29 กันยายน 2563 เห็นชอบแนวทางการจัดสวัสดิการเงินอุดหนุนเพื่อการเลี้ยงดูเด็กแรกเกิดแบบถ้วนหน้า ในอัตรา 600 บาท ต่อคน ต่อเดือน เริ่มตั้งแต่ปีงบประมาณ 2565 และให้กระทรวงการพัฒนาสังคมและความมั่นคงของมนุษย์ นําเสนอแนวทางการจัดสวัสดิการเงินอุดหนุนเพื่อการเลี้ยงดูเด็กแรกเกิดแบบถ้วนหน้า ต่อคณะรัฐมนตรี
กระทรวงการพัฒนาสังคมและความมั่นคงของมนุษย์ โดย กรมกิจการเด็กและเยาวชน ได้มีการหารือกับหน่วยงานที่เกี่ยวข้องเป็นระยะ แต่เนื่องจากสถานการณ์การระบาดของโรคติดเชื้อไวรัสโคโรนา 2019 ส่งผลให้ประเทศไทยมีการเติบโตทางเศรษฐกิจลดลงอย่างมาก และรัฐบาลมีภาระค่าใช้จ่ายสูงขึ้น จึงอาจจะยังไม่ใช่ช่วงเวลาที่รัฐบาลจะผลักดันนโยบายการจัดสวัสดิการเงินอุดหนุนเพื่อการเลี้ยงดูเด็กแรกเกิดแบบถ้วนหน้า แต่ยืนยันว่าไม่ละทิ้งแนวคิดขับเคลื่อนการจัดสวัสดิการเด็กเล็กให้เป็นแบบถ้วนหน้า ทั้งนี้ อาจจะใช้ระยะเวลา 2 – 3 ปี เมื่อสถานการณ์ทางเศรษฐกิจของประเทศคลี่คลายไปในทางที่ดีขึ้น ทั้งนี้ เพื่อเป็นการเตรียมการรองรับนโยบายการจ่ายเงินอุดหนุนฯ แบบถ้วนหน้า และให้สอดคล้องกับการพัฒนาเทคโนโลยีในปัจจุบันและอนาคต
รัฐบาลไทย-ข่าวทำเนียบรัฐบาล-รัฐบาลเดินหน้าปรับระดับฝีมือแรงงาน (Reskill) ให้แก่ "แรงงาน" ที่ได้รับผลกระทบจากโควิด พร้อมเชิญชวนนายจ้างลงทะเบียนร่วมโครงการส่งเสริมและรักษาระดับการจ้างงานในธุรกิจ SMEs ระยะ 2
วันจันทร์ที่ 13 ธันวาคม 2564
รัฐบาลเดินหน้าปรับระดับฝีมือแรงงาน (Reskill) ให้แก่ "แรงงาน" ที่ได้รับผลกระทบจากโควิด พร้อมเชิญชวนนายจ้างลงทะเบียนร่วมโครงการส่งเสริมและรักษาระดับการจ้างงานในธุรกิจ SMEs ระยะ 2
.....
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เผยว่า สถานการณ์ด้านแรงงานส่งสัญญาณในทิศทางที่ดีขึ้น โดยการว่างงานในระบบประกันสังคมในปี 2564 ดีขึ้นจากปี 2563
.
เนื่องจากจํานวนผู้ประกันตนที่ขอสิทธิประโยชน์การว่างงานที่ลดลง และจํานวนผู้ประกันตนที่เข้าสู่ระบบมากกว่าจํานวนผู้ที่ออกจากระบบ ซึ่งสอดคล้องกับการฟื้นตัวของภาวะเศรษฐกิจทั้งในภาคการส่งออก การผลิต และการบริโภค ซึ่งช่วยพยุงการจ้างงานโดยเฉพาะในกลุ่ม SMEs
.
โดยกระทรวงแรงงานจะเร่งพัฒนาทักษะแรงงานเพื่อยกระดับ (Unskill) ปรับระดับฝีมือแรงงาน(Reskill) ให้แก่แรงงานที่ได้รับผลกระทบจากโควิด-19 เน้นในภาคบริการที่เกี่ยวข้องกับการท่องเที่ยวและผู้ว่างงานอื่น ๆ
.
สําหรับนายจ้าง กระทรวงแรงงานได้เปิดโครงการส่งเสริมและรักษาระดับการจ้างงานในธุรกิจ SMEs ลงทะเบียนระยะที่ 2 ได้ตั้งแต่วันนี้ - 20 ธ.ค. 64 โดยนายจ้างที่ปฏิบัติตามเงื่อนไขการจ้างงานจะได้รับเงินอุดหนุนจากรัฐบาลในอัตรา 3,000 บาท/ลูกจ้างสัญชาติไทย 1 คน/เดือน เป็นระยะเวลา 2 เดือน (ธ.ค. 64 และ ม.ค. 65)
.
อ่านเพิ่มเติม คลิกhttps://www.thaigov.go.th/news/contents/details/49363
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เชิญชวนประชาชนเข้ารับวัคซีนเข็มหลักและเข็มกระตุ้นที่ รพ.สต. ใกล้บ้าน ถือเป็นมาตรการสำคัญในการควบคุมการแพร่ระบาดโควิด – 19 ในประเทศ วันนี้ พบผู้ป่วยใหม่ 3,001 ราย
วันเสาร์ที่ 4 มิถุนายน 2565
โฆษกรัฐบาลเผย นายกฯ เชิญชวนประชาชนเข้ารับวัคซีนเข็มหลักและเข็มกระตุ้นที่ รพ.สต. ใกล้บ้าน ถือเป็นมาตรการสําคัญในการควบคุมการแพร่ระบาดโควิด – 19  ในประเทศ วันนี้ พบผู้ป่วยใหม่  3,001 ราย
โฆษกรัฐบาลเผย นายกฯ เชิญชวนประชาชนเข้ารับวัคซีนเข็มหลักและเข็มกระตุ้นที่ รพ.สต. ใกล้บ้าน ถือเป็นมาตรการสําคัญในการควบคุมการแพร่ระบาดโควิด – 19  ในประเทศ วันนี้ พบผู้ป่วยใหม่  3,001 ราย
วันนี้ (4 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เผยรายงานสถานการณ์การแพร่ระบาดของโควิด-19 วันเสาร์ที่ 4 มิถุนายน 2565 ผู้ป่วยใหม่ จํานวน 3,001 ราย เป็นผู้ป่วยในประเทศ 3,001 ราย ผู้ป่วยสะสม 2,240,122 ราย (ตั้งแต่ 1 มกราคม 2565) หายป่วยกลับบ้าน 3,813 ราย หายป่วยสะสม 2,230,864 ราย (ตั้งแต่ 1 มกราคม 2565) ผู้ป่วยกําลังรักษา 34,056 ราย เสียชีวิต 30 ราย เสียชีวิตสะสม 8,445 ราย (ตั้งแต่ 1 มกราคม 2565) จํานวนผู้ป่วยปอดอักเสบรักษาตัวอยู่ในโรงพยาบาล 799 ราย
โฆษกประจําสํานักนายกรัฐมนตรี ยังกล่าวว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อํานวยการศูนย์บริหารสถานการณ์โควิด-19 เน้นความสําคัญให้ประชาชนได้รับวัคซีนโดยทุกกลุ่มควรต้องได้รับวัคซีนทั้งเข็มหลักและเข็มกระตุ้นอย่างครอบคลุม (Universal Vaccination) ถือเป็นหนึ่งในมาตรการหลักในการควบคุมการแพร่ระบาดโรคโควิด – 19 แม้สถานการณ์โควิด-19 ในไทย จะลดระดับการแพร่ระบาดและสามารถควบคุมได้  โดยแต่ละจังหวัดต้องครอบคลุมการฉีดวัคซีนเข็มกระตุ้นไม่น้อยกว่า ร้อยละ 60 อย่างไรก็ตามจากข้อมูลของกระทรวงสาธารณสุข (สธ.) พบว่า ณ สิ้นเดือนพฤษภาคม 2565 มีความครอบคลุมเข็มกระตุ้นเพียงร้อยละ 41 ทั้งนี้ จึงฝากขอความร่วมมือจากประชาชนให้เข้ารับวัคซีนทั้งเข็มหลักและเข็มกระตุ้นในสถานพยาบาล หรือ รพ.สต ใกล้บ้าน ซึ่งสธ. ได้มีการกระจายวัคซีนไปยัง รพ.สต. ทั่วประเทศตามนโยบายของนายกรัฐมนตรี ที่ให้ความสําคัญในการ ทําให้ประชาชนเข้าถึงบริการของภาครัฐได้อย่างทั่วถึง สะดวก และรวดเร็ว เพื่อให้ทุกคนร่วมเป็นส่วนหนึ่งในการควบคุมและป้องกันการแพร่ระบาดโควิด-19 ในประเทศไทย
..................................
รัฐบาลไทย-ข่าวทำเนียบรัฐบาล-Thailand to host 28th APEC SME Ministerial Meeting and 54th APEC SME Working Group Meeting
วันพุธที่ 3 สิงหาคม 2565
Thailand to host 28th APEC SME Ministerial Meeting and 54th APEC SME Working Group Meeting
Thailand to host 28th APEC SME Ministerial Meeting and 54th
APEC SME Working Group Meeting
August 2, 2022, at 0845hrs, at Santi Maitri Building, Government House, prior to the weekly cabinet meeting, Prime Minister and Defense Minister Gen. Prayut Chan-o-cha attended the publicity campaign for Thailand’s hosting of the 28th APEC SME Ministerial Meeting and 54th APEC SME Working Group Meeting, as well as other related meetings, during September 5-10, 2022. Joining the Prime Minister at the event were Prime Minister’s Secretary General Distat Hotrakitya, Director-General of Office of SMEs Promotion (OSMEP) Veerapong Malai, and OSMEP executives. Government Spokesperson Thanakorn Wangboonkongchana disclosed gist as follows:
The 28th APEC SME Ministerial Meeting and 54th APEC SME Working Group Meeting will be held under the theme: “Inclusive Recovery of APEC MSMEs through BCG & High Impact Ecosystem”, with 4 sub-themes, namely, 1) Accelerating BCG Adoption 2) Inclusive Digital Transformation 3) The Next Normal MSME Financing and Debt Restructuring, and 4) Coping with evolving market landscape: high impact policy. The aim is to showcase capacity of Thai SMEs, which is the nation’s key driver, and the country’s readiness to welcome foreign trade and investment, and tourists from all over the world.
The Prime Minister was reported on the progress and readiness for hosting of the events, and visited the exhibition of various SMEs products that are beautifully designed according to customers’ preferences. The 28th APEC SME Ministerial Meeting and 54th APEC SME Working Group Meeting, as well as other related meetings, are held in accordance with the Government’s policy to drive forward the BCG economy and promote post-COVID-19 revival of SMEs situation.
รัฐบาลไทย-ข่าวทำเนียบรัฐบาล-กสร. ติวเข้มพนักงานตรวจความปลอดภัย มุ่งลดอุบัติเหตุจากการทำงาน
วันศุกร์ที่ 25 กุมภาพันธ์ 2565
กสร. ติวเข้มพนักงานตรวจความปลอดภัย มุ่งลดอุบัติเหตุจากการทํางาน
กรมสวัสดิการและคุ้มครองแรงงาน (กสร.) จัดอบรมโครงการอบรมพนักงานตรวจความปลอดภัยฯ ปั้นพนักงานตรวจความปลอดภัย หวังลดความเสี่ยงการเกิดอุบัติเหตุในการทํางาน เพื่อยกระดับคุณภาพชีวิตแรงงาน
นายนิยม สองแก้ว อธิบดีกรมสวัสดิการและคุ้มครองแรงงานกล่าวในฐานะประธานพิธีมอบวุฒิบัตรแก่ผู้เข้ารับการอบรมโครงการอบรมพนักงานตรวจความปลอดภัย ตามพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 ประจําปีงบประมาณ พ.ศ. 2565 ในวันศุกร์ที่ 25 กุมภาพันธ์ 2565 ว่า กรมสวัสดิการและคุ้มครองแรงงานมีแนวคิดมุ่งหวังลดสถิติการประสบอันตรายจากการทํางาน เพื่อสร้างการรับรู้มาตรการเชิงป้องกันความปลอดภัยในการทํางาน เป้าหมายเพื่อให้ผู้ใช้แรงงานบาดเจ็บหรือเสียชีวิตน้อยที่สุด รวมถึงทรัพย์สินของสถานประกอบกิจการไม่เสียหาย จึงมีโครงการอบรมพนักงานตรวจความปลอดภัย ตามพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554” ประจําปีงบประมาณ พ.ศ. 2565 ขึ้นเพื่อดําเนินการตามแนวคิดนั้น โดยมุ่งหวังให้พนักงานตรวจความปลอดภัยสามารถปฏิบัติงานด้านความปลอดภัยในการทํางานได้อย่างมีประสิทธิภาพ เพิ่มขีดสมรรถนะ ความเชี่ยวชาญ และความชํานาญเฉพาะด้านในลักษณะมืออาชีพ สามารถตรวจกํากับสถานประกอบกิจการกลุ่มเสี่ยงได้ ซึ่งผู้สําเร็จการอบรมหลักสูตรฝึกอบรมพนักงานตรวจความปลอดภัยฯ ประกอบด้วยข้าราชการตําแหน่งประเภทวิชาการ จํานวนทั้งสิ้น 78 คน จากทั้งส่วนกลางและภูมิภาค
อธิบดี กสร.กล่าวทิ้งท้ายว่า การแก้ปัญหาความไม่ปลอดภัยในการทํางานถือเป็นเรื่องท้าทายที่ กสร. ต้องสร้างความร่วมมือในการดําเนินงาน รณรงค์ปลูกจิตสํานึกด้านความปลอดภัย และให้ความสําคัญเกี่ยวกับการมีมาตรการป้องกันอุบัติเหตุในการทํางาน ซึ่งกรมได้ขอให้นายจ้าง เจ้าหน้าที่ความปลอดภัยในการทํางาน หรือผู้ที่เกี่ยวข้องตรวจสอบสภาพพื้นที่การปฏิบัติของลูกจ้างให้อยู่ในสภาพที่ปลอดภัย พร้อมเน้นย้ําให้นายจ้างปฏิบัติตามกฎกระทรวงฯ เกี่ยวกับงานก่อสร้าง เพื่อนําไปสู่เป้าหมายของการสร้างวัฒนธรรมความปลอดภัยในการทํางานให้เกิดขึ้นอย่างยั่งยืนต่อไป ทั้งนี้ หากมีข้อสงสัยเพิ่มเติม สามารถสอบถามรายละเอียดได้ที่ กลุ่มงานยุทธศาสตร์ความปลอดภัยในการทํางาน กองความปลอดภัยแรงงาน 0 2448 9128 - 39 ต่อ 603 - 610
รัฐบาลไทย-ข่าวทำเนียบรัฐบาล-"ฝ่ายความมั่นคง เชิญชวนบริจาคโลหิต เตรียมสนับสนุนการปรับมาตรการ ศบค.และเร่งตรวจเชิงรุกชุมชนตามเกาะแก่ง"
วันเสาร์ที่ 28 สิงหาคม 2564
"ฝ่ายความมั่นคง เชิญชวนบริจาคโลหิต เตรียมสนับสนุนการปรับมาตรการ ศบค.และเร่งตรวจเชิงรุกชุมชนตามเกาะแก่ง"
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ชัยชาญ ช้างมงคล รมช.กห.และ พล.อ.ณัฐ อินทรเจริญ ปล.กห. ประชุมติดตามการสนับสนุนรัฐบาลแก้ปัญหาวิกฤตโควิด 19 ร่วมกับ กอ.รมน. นขต.กห. เหล่าทัพ และ ตร. ผ่านระบบ VTC ณ ศาลาว่าการกลาโหม
ภาพรวมฝ่ายความมั่นคง ทหารตํารวจ ยังคงตรวจพบและจับกุมผู้ลักลอบเข้าเมืองตามชายแดนและพื้นที่ชั้นในได้ต่อเนื่อง โดยตั้งแต่ 1- 26 ส.ค.64 จับกุมได้ 3,957 คน เป็นผู้นําพา 30 ราย ส่วนใหญ่พบชาวกัมพูชามากขึ้น ขณะเดียวกันประเทศเมียนมา ได้ทะยอยรับแรงงานหลบหนีเข้าเมืองผิดกฎหมายกลับประเทศแล้วกว่า 2,000 คน
การสุ่มตรวจเชิงรุกโดย ทร.ในพื้นที่ชายฝั่งทะเล เกาะอาดัง จว.สตูล พบชุมชนชาวเกาะติดเชื้อจํานวน 50 คน หรือ 1ใน 3 ของชุมชน ซึ่ง ทร.ได้ทําการรักษาและเร่งประสาน กับ จว.ริมฝั่งทะเล สนับสนุนเข้าไปร่วมตรวจเชิงรุกและดูแลรักษาควบคุมโรคในชุมชนเกาะแก่งต่างๆภาพรวม พร้อมกันนี้ ทุกเหล่าทัพได้ขยายขีดความสามารถ และจัดตั้ง รพ.สนามศูนย์คัดกรอง เพิ่ม จํานวน 5 แห่งในพื้นที่ กทม. สระบุรี และชลบุรี เพื่อให้บริการประชาชนจุดเดียว ทั้งการตรวจเชื้อ การเอ็กซ์เรย์ พบแพทย์ รับเข้าพักรักษา จ่ายยา พากลับบ้านนําเข้าระบบรักษาที่บ้าน ( HI ) มีผู้รับบริการแล้วกว่า 34,000 ราย โดยในพื้นที่ กทม.จัดตั้งขึ้น ณ สโมสรทหารบก มทบ.11 และสนามกีฬาธูปเตมีย์ สามารถบริการประชาชนได้กว่า 3,000 รายต่อวัน
ขณะเดียวกัน ทุกเหล่าทัพและตํารวจ ได้จัดกําลังพลที่พร้อมและสมัครใจเข้าร่วมบริจาคโลหิตต่อเนื่อง เพื่อช่วยเหลือผู้ป่วยที่รอการรักษาจํานวนมากและแก้ปัญหาการขาดแคลนโลหิตในวิกฤตโควิด โดยตั้งแต่ 1 ก.พ.ถึงปัจจุบัน มีกําลังพลหมุนเวียนเข้าร่วมบริจาคโลหิตแล้ว 107,286 ครั้ง ได้ปริมาณโลหิตกว่า 45.3 ล้านมิลลิลิตร
รมช.กห. ได้ย้ํานโยบายของ พล.อ.ประยุทธ์ จันทร์โอชา นรม.และรมว.กห.ให้ ศปม.โดยทุกเหล่าทัพและตํารวจ เตรียมสนับสนุนการปรับมาตรการควบคุมโรคของ ศบค.ที่จะมีผลตั้งแต่ 1 ก.ย.64 โดยเน้นการตรวจตราและขอความร่วมมือผู้ประกอบกิจการและประชาชนปฏิบัติตามมาตรการที่กําหนด และยังเน้นการคุมเข้มชายแดน โดยให้ประสานกับฝ่ายปกครอง กวดขันดูแลการกระทําผิดกฏหมายและให้พร้อมรับกับทุกสถานการณ์ชายแดนที่อาจเกิดขึ้น
พล.อ.ชัยชาญ’ ได้กําชับขอให้ ทร.ประสานกับ จว.ริมฝั่งทะเล เร่งสนับสนุนเข้าไปตรวจรักษาประชาชนตามเกาะแก่งต่างๆ และทําความเข้าใจกับชุมชนในมาตรการป้องกัน เพื่อลดผลกระทบเศรษฐกิจท้องถิ่นและการปรับใช้ชีวิตร่วมกันพร้อมทั้งขอให้ทุกเหล่าทัพดํารงความต่อเนื่องสนับสนุนการบริจาคโลหิต โดยให้ประสานกับกาชาดจังหวัด และรพ.ในพื้นที่ที่ต้องการโลหิตฉุกเฉิน พร้อมทั้งให้ประชาสัมพันธ์เชิญชวนประชาชนร่วมบริจาคโลหิตต่อเนื่อง เพื่อลดปัญหาวิกฤตการขาดแคลนโลหิตที่เกิดขึ้นปัจจุบัน
รัฐบาลไทย-ข่าวทำเนียบรัฐบาล-กระทรวงยุติธรรม โดยสถาบันนิติวิทยาศาสตร์ ประสานสปสช. จัดหาชุดตรวจโควิด หลังบุคลากรมีความเสี่ยงสูง เพิ่มมาตรการชันสูตรศพ เหตุเชื้อไวรัสระบาดหนัก แต่ยังมุ่งมั่นพร้อมให้บริการประชาชน
วันศุกร์ที่ 13 สิงหาคม 2564
กระทรวงยุติธรรม โดยสถาบันนิติวิทยาศาสตร์ ประสานสปสช. จัดหาชุดตรวจโควิด หลังบุคลากรมีความเสี่ยงสูง เพิ่มมาตรการชันสูตรศพ เหตุเชื้อไวรัสระบาดหนัก แต่ยังมุ่งมั่นพร้อมให้บริการประชาชน
กระทรวงยุติธรรม โดยสถาบันนิติวิทยาศาสตร์ ประสานสปสช. จัดหาชุดตรวจโควิด หลังบุคลากรมีความเสี่ยงสูง เพิ่มมาตรการชันสูตรศพ เหตุเชื้อไวรัสระบาดหนัก แต่ยังมุ่งมั่นพร้อมให้บริการประชาชน
พ.ต.อ.ทรงศักดิ์ รักศักดิ์สกุล ผู้อํานวยการสถาบันนิติวิทยาศาสตร์ เปิดเผยว่า สถาบันนิติวิทยาศาสตร์ มีภารกิจในการให้บริการตรวจชันสูตรพลิกศพในสถานที่เกิดเหตุตามที่พนักงานสอบสวนร้องขอตลอด 24 ชั่วโมง โดยมีพื้นที่การปฏิบัติงานในจังหวัดนนทบุรีและปทุมธานี ซึ่งเป็นพื้นที่ที่มีการระบาดของไวรัสโควิด-19 อย่างรุนแรง อีกทั้งยังให้บริการในการผ่าชันสูตรศพที่ได้ถูกส่งมาจากจังหวัดต่าง ๆ ตามที่พนักงานสอบสวนและญาติผู้เสียชีวิตร้องขอ โดยให้บริการทุกวันโดยไม่มีวันหยุด และเนื่องการปฎิบัติงานดังกล่าวมีความเสี่ยงจากการสัมผัสผู้ติดเชื้อและศพติดเชื้อไวรัสโควิด-19 ทางสถาบันนิติวิทยาศาสตร์ ได้มีมาตรการเพื่อลดความเสี่ยงในการติดเชื้อของบุคลากรอันได้แก่ การใส่เครื่องป้องกัน การฉีดวัคซีนให้บุคลากรที่ต้องสัมผัสศพติดเชื้อ การนําเครื่องเอ็กซเรย์คอมพิวเตอร์มาใช้ในการหาสาเหตุการเสียชีวิต โดยพบว่าในช่วงเดือนที่ผ่านมามีจํานวนศพที่ติดเชื้อโควิด-19 จากการออกชันสูตรที่เกิดเหตุเป็นจํานวนจํานวน 20 ราย และพบที่ห้องผ่าชันสูตรศพจํานวน 9 ราย
ด้านนายแพทย์ศราวุฒิ สุจริตธรรม โฆษกสถาบันนิติวิทยาศาสตร์ กล่าวว่า แม้จะมีการปฎิบัติตามมาตรการต่าง ๆ เพื่อลดความเสี่ยงจากการติดเชื้อของบุคลากร ก็ยังพบว่ามีบุคลากรทางการแพทย์ที่ปฎิบัติงานด้านชันสูตรศพติดเชื้อ 2 ราย ซึ่งทางสถาบันนิติวิทยาศาสตร์กําลังอยู่ระหว่างการจัดหาชุดตรวจ Antigen Test Kit โดยขอความร่วมมือไปยัง สปสช. เพื่อนํามาใช้คัดกรองศพที่ติดเชื้อก่อนผ่าชันสูตร อีกทั้งกําลังอยู่ในระหว่างการจัดหาชุดป้องกันชนิด PAPR เพื่อในบุคลากรลดความเสี่ยงจากการติดเชื้อให้ได้มากที่สุด และในขณะนี้ยังพบปัญหาในการบริหารจัดการพื้นที่เก็บศพที่ติดเชื้อมีอยู่จํากัด เนื่องจากศพที่ติดเชื้อที่ถูกส่งมาตรวจพิสูจน์บางกรณีเป็นศพนิรนามหรือศพที่ไม่มีญาติมาติดต่อขอรับศพ โดยทางสถาบันนิติวิทยาศาสตร์อยู่ในระหว่างการประสานงานกับหน่วยงานสาธารณสุขจังหวัดที่เกี่ยวข้องเพื่อหาแนวทางในการจัดการศพดังกล่าวข้างต้น
รัฐบาลไทย-ข่าวทำเนียบรัฐบาล-คณะกรรมการควบคุมการขนส่งทางบกกลาง มีมติ เพิ่มมาตรการสาธารณสุข เพื่อควบคุมการแพร่ระบาดของโรคติดเชื้อไวรัส COVID-19 เป็นเงื่อนไขในการประกอบการขนส่ง
วันพฤหัสบดีที่ 29 กรกฎาคม 2564
คณะกรรมการควบคุมการขนส่งทางบกกลาง มีมติ เพิ่มมาตรการสาธารณสุข เพื่อควบคุมการแพร่ระบาดของโรคติดเชื้อไวรัส COVID-19 เป็นเงื่อนไขในการประกอบการขนส่ง
...
นายจิรุตม์ วิศาลจิตร อธิบดีกรมการขนส่งทางบก เปิดเผยว่า ด้วยสถานการณ์ปัจจุบันเกิดการแพร่ระบาดของโรคติดเชื้อไวรัสโคโรนา 2019 (COVID-19) ที่มีอัตราการเพิ่มของจํานวนผู้ติดเชื้อในหลายพื้นที่ ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 หรือ โควิด-19 (ศบค.) และกระทรวงสาธารณสุขได้กําหนดมาตรการสาธารณสุขเพื่อควบคุมการแพร่ระบาดของโรคโควิด-19 ดังนั้น กรมการขนส่งทางบก ในฐานะนายทะเบียนกลางพิจารณาแล้วเห็นควรกําหนดเงื่อนไขมาตรฐานบริการในการประกอบการขนส่งประจําทางในเส้นทางหมวด 1 ในเขตกรุงเทพมหานครและจังหวัดที่มีเส้นทางต่อเนื่อง หมวด 4 กรุงเทพมหานคร หมวด 2 หมวด 3 และไม่ประจําทางด้วยรถที่ใช้ในการขนส่งผู้โดยสารและรถที่ใช้ในการขนส่งสัตว์หรือสิ่งของ ภายในเขตกรุงเทพมหานครและระหว่างจังหวัด ในช่วงที่มีการใช้บังคับประกาศสถานการณ์ฉุกเฉินอันเนื่องมาจากการแพร่ระบาดของโรคติดเชื้อไวรัสโคโรนา 2019 (COVID-19) ให้ผู้ประกอบการขนส่งปฏิบัติ ดังนี้
1. ให้ผู้ประกอบการขนส่งคัดกรองผู้โดยสารตามมาตรการสาธารณสุขอย่างเข้มงวดและสอดคล้องกับการตรวจคัดกรองบุคคลเข้าเขตพื้นที่ตามมาตรการป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVID-19) ตามที่ศูนย์ปฏิบัติการ ศูนย์บริหารสถานการณ์โควิด-19 (ศปก. ศบค.) กรุงเทพมหานคร จังหวัด คณะกรรมการโรคติดต่อจังหวัด หรือกรมการขนส่งทางบกประกาศกําหนดตามมาตรการป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVID-19)
2. ให้ผู้ประกอบการขนส่งดําเนินการตามมาตรการสาธารณสุข เช่น การตรวจวัดอุณหภูมิการสวมหน้ากากอนามัยหรือหน้ากากผ้าตลอดการเดินทาง และการจัดเก็บบันทึกข้อมูลตามที่ศูนย์ปฏิบัติการศูนย์บริหารสถานการณ์โควิด-19 (ศปก. ศบค.) กรุงเทพมหานคร จังหวัด คณะกรรมการโรคติดต่อจังหวัดหรือ กรมการขนส่งทางบกประกาศกําหนดตามมาตรการป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVID-19)
3. ให้ผู้ประกอบการขนส่งจัดที่นั่งหรือที่ยืนสําหรับผู้โดยสารตามมาตรการเว้นระยะห่างทางสังคม (Social Distancing) ตามที่กรมการขนส่งทางบกประกาศกําหนดตามมาตรการป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVID-19)
ทั้งนี้ วัตถุประสงค์ของการกําหนดมาตรการสาธารณสุขเป็นเงื่อนไขในการประกอบการขนส่งอเพื่อให้ผู้ประกอบการมีแนวทางในการปฏิบัติและจัดมาตรการสาธารณสุขในการให้บริการได้อย่างเหมาะสม และสอดคล้องกับสถานการณ์การแพร่ระบาดในแต่ละพื้นที่ได้อย่างคล่องตัวและมีประสิทธิภาพมากยิ่งขึ้น อย่างไรก็ตาม จากกําหนดมาตรการสาธารณสุขเป็นเงื่อนไขมาตรฐานบริการในการประกอบการขนส่งของรถโดยสารสาธารณะ จะทําให้ผู้ประกอบการขนส่งที่ฝ่าฝืนไม่ดําเนินการตามมาตรการสาธารณสุข ไม่ดําเนินการคัดกรองผู้โดยสารตามมาตรการสาธารณสุข หรือไม่ปฏิบัติตามมาตรการเว้นระยะห่างทางสังคม มีความผิดตามพระราชบัญญัติการขนส่งทางบก พ.ศ. 2522 มาตรา 131 โทษปรับสูงสุดไม่เกิน 50,000 บาทด้วย จึงขอให้ผู้ประกอบการขนส่งให้ความสําคัญกับการดําเนินการตามมาตรการสาธารณสุขเพื่อป้องกันการแพร่ระบาดของโควิด-19 ในระบบการขนส่งด้วยรถโดยสารสาธารณะ เพื่อความปลอดภัยของประชาชน
รัฐบาลไทย-ข่าวทำเนียบรัฐบาล-"กลาโหมจัดพิธีรับส่งหน้าที่ มอบการบังคับบัญชา และพิธีสวนสนามเทิดเกียรติปลัดกระทรวงกลาโหม"
วันศุกร์ที่ 1 ตุลาคม 2564
"กลาโหมจัดพิธีรับส่งหน้าที่ มอบการบังคับบัญชา และพิธีสวนสนามเทิดเกียรติปลัดกระทรวงกลาโหม"
ในวันพฤหัสบดีที่ 30 กันยายน เวลา16.00 น. ณ ลานอเนกประสงค์ในศาลาว่าการกลาโหม มีการประกอบพิธีรับ-ส่งหน้าที่และมอบการบังคับบัญชาปลัดกระทรวงกลาโหม
ระหว่าง พล.อ.ณัฐ อินทรเจริญ และ พล.อ.วรเกียรติ รัตนานนท์ และพิธีสวนสนามของกองทหารเกียรติยศผสม 3 เหล่าทัพ ตามที่ได้มีพระราชโองการ โปรดเกล้าฯให้นายทหารรับราชการสนองพระเดชพระคุณให้ พล.อ.วรเกียรติ รัตนานนท์ เสนาธิการทหารบก เป็น ปลัดกระทรวงกลาโหม ตั้งแต่วันที่ 1 ต.ค.2564 แทน พล.อ.ณัฐ อินทรเจริญ ซึ่งพ้นวาระตําแหน่งฯ เนื่องจากเกษียณอายุราชการ
รัฐบาลไทย-ข่าวทำเนียบรัฐบาล-อนุทิน หนุนขยายศักยภาพ “รพ.ด่านขุนทดแห่งใหม่” เพิ่มการเข้าถึงบริการ ลดความแออัดรพ.มหาราชนครราชสีมา
วันอาทิตย์ที่ 8 พฤษภาคม 2565
อนุทิน หนุนขยายศักยภาพ “รพ.ด่านขุนทดแห่งใหม่” เพิ่มการเข้าถึงบริการ ลดความแออัดรพ.มหาราชนครราชสีมา
รองนายกรัฐมนตรีและรัฐมนตรีว่าการกระทรวงสาธารณสุข ติดตามความคืบหน้าการดําเนินงานของโรงพยาบาลด่านขุนทดแห่งใหม่ จังหวัดนครราชสีมา เตรียมขยายบริการด้านการผ่าตัดและคลอดให้ประชาชนได้รับรับบริการใกล้บ้าน ลดความแออัดในรพ.มหาราชนครราชสีมา
วันนี้ (8 พฤษภาคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์ณรงค์ สายวงศ์ รองปลัดกระทรวงสาธารณสุข และคณะผู้บริหาร เยี่ยมให้กําลังใจบุคลากรสาธารณสุข อาสาสมัครสาธารณสุขประจําหมู่บ้าน (อสม.) และติดตามความก้าวหน้าการดําเนินงานของโรงพยาบาลด่านขุนทดแห่งใหม่ อ.ด่านขุนทด จ.นครราชสีมา
นายอนุทิน กล่าวว่า โรงพยาบาลด่านขุนทดแห่งใหม่ เป็นการขยายบริการจากแห่งเดิมที่มีพื้นที่จํากัด โดยได้รับจัดสรรที่ดินจากกรมธนารักษ์ จํานวน 124 ไร่ เปิดให้บริการตั้งแต่วันที่ 1 ตุลาคม 2561 ได้แก่ คลินิกโรคติดต่อไม่เรื้อรัง ทันตกรรม แพทย์แผนไทยและแพทย์ทางเลือก กายภาพบําบัด งานสุขภาพจิตและยาเสพติด ช่วงการแพร่ระบาดของโรคโควิด 19 ที่มีผู้ติดเชื้อจํานวนมาก ได้ปรับพื้นที่ชั้น 3 เป็นหอผู้ป่วยโควิด 19 ด้วย ขณะนี้กําลังก่อสร้างอาคารผู้ป่วยใน 5 ชั้น คาดจะแล้วเสร็จเปิดให้บริการได้ต้นปี 2566 รวมถึงมีแผนขอรับการสนับสนุนก่อสร้างอาคารวินิจฉัยและบําบัดรักษา 4 ชั้น งบประมาณ 209 ล้านบาท เพื่อขยายบริการด้านการผ่าตัดและการคลอด ซึ่งจะช่วยให้ดูแลประชาชนในพื้นที่ รวมถึงอําเภอเทพารักษ์ อําเภอโนนไทย และอําเภอใกล้เคียงได้มากขึ้น ประชาชนได้รับบริการใกล้บ้าน ช่วยลดการส่งต่อและลดความแออัดในโรงพยาบาลมหาราชนครราชสีมาได้อย่างดี
“ขอชื่นชมทุกภาคส่วน ทั้งบุคลากรทางการแพทย์ เจ้าหน้าที่ อสม. และภาคีเครือข่ายในพื้นที่ ที่ร่วมมือกันปฏิบัติหน้าที่ในช่วงสถานการณ์โควิด 19 ที่ผ่านมา ทําให้สามารถป้องกันควบคุมโรคได้อย่างดี โดยเฉพาะการรณรงค์ให้กลุ่มนักเรียน 5-11 ปี เข้ารับการฉีดวัคซีนได้สูงถึงร้อยละ 83.2 ทําให้มีความพร้อมรับการเปิดเรียนอย่างปลอดภัย” นายอนุทินกล่าว
ด้านแพทย์หญิงต้องตา ชลยุทธ ผู้อํานวยการโรงพยาบาลด่านขุนทด กล่าวว่า โรงพยาบาลด่านขุนทดแห่งใหม่ ได้สร้างในนามของพระเทพวิทยาคม หรือหลวงพ่อคูณ ปริสุทโธ ซึ่งในอนาคตจะใช้เป็นชื่อโรงพยาบาล ว่า “โรงพยาบาลหลวงพ่อคูณ ปริสุทโธ” นอกจากบริการด้านการรักษาพยาบาล ยังได้ปรับพื้นที่อํานวยความสะดวกให้กับประชาชนในการฉีดวัคซีนโควิด 19 ทั้งเข็มปกติและเข็มกระตุ้น โดยในวันนี้เปิดให้บริการวอล์คอินฉีดวัคซีนแก่ประชาชนทั่วไป, เด็กอายุ 12 ปี ขึ้นไป และฉีดวัคซีนไฟเซอร์ ฝาสีส้มให้แก่เด็กอายุ 5 - 11 ปี ในพื้นที่ อ.ด่านขุนทด เพื่อสร้างความปลอดภัยให้แก่ลูกหลาน ก่อนเปิดภาคเรียนในวันที่ 17 พฤษภาคม 2565 นี้
****************************************** 8 พฤษภาคม 2565
รัฐบาลไทย-ข่าวทำเนียบรัฐบาล-​เตือนประชาชนรู้เท่าทันกลโกงมิจฉาชีพ อย่าหลงเชื่อโฆษณาเงินกู้บนโซเชียลมีเดีย พบกรณีใช้โลโก้ธนาคารสร้างความน่าเชื่อถือหลอกโอนเงินค่าดำเนินการ
วันเสาร์ที่ 6 สิงหาคม 2565
​เตือนประชาชนรู้เท่าทันกลโกงมิจฉาชีพ อย่าหลงเชื่อโฆษณาเงินกู้บนโซเชียลมีเดีย พบกรณีใช้โลโก้ธนาคารสร้างความน่าเชื่อถือหลอกโอนเงินค่าดําเนินการ
​เตือนประชาชนรู้เท่าทันกลโกงมิจฉาชีพ อย่าหลงเชื่อโฆษณาเงินกู้บนโซเชียลมีเดีย พบกรณีใช้โลโก้ธนาคารสร้างความน่าเชื่อถือหลอกโอนเงินค่าดําเนินการ แนะตรวจสอบรอบคอบไม่ชัวร์อย่าโอน
วันที่ 6 ส.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ขณะนี้ได้ปรากฏกรณีมิจฉาชีพหลอกลวงประชาชนด้วยการโฆษณาบริการให้สินเชื่อผ่านช่องทางสื่อสังคมออนไลน์ เช่น เพจเฟซบุ๊ค แอปพลิเคชั่นไลน์ และบางกรณีได้สร้างความน่าเชื่อถือโดยการนําโลโก้ของธนาคารต่างๆ มาเป็นภาพโปรไฟล์ จึงขอเตือนให้ประชาชนที่พบข้อความโฆษณาสินเชื่อ หรือมีการชักชวนให้กู้ในโซเชียลมีเดีย อย่าเพิ่งหลงเชื่อโดยง่าย ขอให้ตรวจสอบข้อมูลอย่างรอบด้าน
ทั้งนี้ ที่ผ่านมาได้มีผู้เสียหายหลงเชื่อและสูญเงินให้มิจฉาชีพมาแล้วหลายราย ซึ่งกลโกงมีลักษณะเหมือนกันคือ การโฆษณาจูงใจด้วยการให้วงเงินกู้สูง ดอกเบี้ยต่ํา อนุมัติง่าย ผ่อนนาน เมื่อเหยื่อให้ความสนใจจะให้กรอกข้อมูลส่วนตัว ข้อมูลทางการเงินผ่านเว็บไซต์ หรือแอปพลิเคชั่น โดยอ้างว่าเป็นไปตามขึ้นตอนการยื่นขอกู้และทําสัญญากู้ จากนั้นจะหลอกให้โอนเงินค่าดําเนินการต่างๆ เช่น ค่าเปิดบัญชี, เงินค้ําประกัน ค่าแก้ไขเอกสาร แต่สุดท้ายเหยื่อก็ไม่ได้รับเงินกู้ตามที่ตกลง
น.ส.ไตรศุลี กล่าวว่า เนื่องจากปัจจุบันมีสื่อที่หลากหลายที่มิจฉาชีพใช้เข้าถึงตัวเป้าหมายได้ จากก่อนหน้านี้เป็นแก๊งค์คอลเซ็นเตอร์ ตอนนี้เริ่มปรากฏการหลอกลวงผ่านสื่อสังคมออนไลน์ ซึ่งประชาชนต้องรู้เท่าทันกลโกงที่จะเปลี่ยนรูปแบบไปเรื่อยๆ ซึ่งกรณีการโฆษณาในโซเชียลมีเดียต้องมีการตรวจสอบอย่างรอบคอบ โดยหากพบการใช้ภาพโลโก้ของธนาคารต่างๆ ขอให้ตรวจสอบกับธนาคารที่ปัจจุบันมีช่องทางให้สอบถามหลากหลายและสะดวก ไม่ว่าจะเป็นเพจเฟซบุ๊ค Line OA หรือสายด่วนของธนาคารว่ามีบริการตามโฆษณาจริงหรือไม่ หากพบว่าเป็นการแอบอ้างของมิจฉาชีพก็สามารถชี้เบาะแสแก่ธนาคารเพื่อดําเนินการตามกฎหมายต่อไป
“ธนาคารหลายแห่งได้ออกมาเตือนกรณีที่มีการใช้โลโก้ธนาคารไปเป็นภาพโปรไฟล์ในโซเชียลมีเดีย เพื่อสร้างความน่าเชื่อถือและหลอกลวงประชาชน เช่น ธกส. ออมสิน ซึ่งธนาคารย้ําว่าไม่มีนโยบายการปล่อยสินเชื่อผ่านแอปพลิเคชั่น หรือไลน์ไปคุยกับลูกค้า หากพบมีการแอบอ้างขอให้เช็คกับธนาคารโดยตรง หรือแจ้งเบาะแสกับธนาคารเพื่อดําเนินการตามกฎหมาย และย้ําเตือนว่าหากมีการพูดคุยให้โอนเงินเพื่อชําระค่าดําเนินการต่างๆ อย่าโอนเด็ดขาด” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-นายกรัฐมนตรีและภริยา ลงนามถวายพระพร สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
วันศุกร์ที่ 12 สิงหาคม 2565
นายกรัฐมนตรีและภริยา ลงนามถวายพระพร สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
นายกรัฐมนตรีและภริยา ลงนามถวายพระพร สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
นายธนกร วังบุญคงชนะ โฆษกประจําสํานักนายกรัฐมนตรีเผยว่า วันนี้ (12 สิงหาคม 2565) เวลา 08.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ลงนามถวายพระพรสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 ณ ห้องแดง อาคารหน่วยราชการในพระองค์ 904 ในพระบรมมหาราชวัง โดยมีนางนราพร จันทร์โอชา ภริยา พร้อมด้วยรองนายกรัฐมนตรีและภริยา เข้าร่วมพิธี ตามลําดับพิธี
นายกรัฐมนตรีและภริยา รองนายกรัฐมนตรีและภริยา ทูลเกล้าฯ ถวายแจกันดอกไม้เบื้องหน้าพระฉายาลักษณ์สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง ดังนี้
ชุดที่ 1 นายกรัฐมนตรี พร้อมรองนายกรัฐมนตรี ในนาม “นายกรัฐมนตรีและคณะรัฐมนตรี”
ชุดที่ 2 นายกรัฐมนตรีและภริยา ในนาม “นายกรัฐมนตรีและภริยา”
ชุดที่ 3 ภริยานายกรัฐมนตรี พร้อมภริยารองนายกรัฐมนตรี ในนาม “คณะคู่สมรสคณะรัฐมนตรี”
จากนั้น นายกรัฐมนตรีและภริยาลงนามถวายพระพรชัยมงคล นายกรัฐมนตรีและภริยา ถวายความเคารพพระฉายาลักษณ์ฯ เสร็จพิธี
......................
รัฐบาลไทย-ข่าวทำเนียบรัฐบาล-"อนุชา" เผยผลสำรวจรัฐบาลอิเล็กทรอนิกส์ปี 63 ประเทศไทยก้าวกระโดดขึ้นมา 16 อันดับ เชื่อผู้บริหารองค์กรมีส่วนสำคัญในการขับเคลื่อนนโยบาย พลิกโฉมการบริการภาครัฐ ตอบโจทย์ความต้องการประชา
วันพุธที่ 23 มิถุนายน 2564
"อนุชา" เผยผลสํารวจรัฐบาลอิเล็กทรอนิกส์ปี 63 ประเทศไทยก้าวกระโดดขึ้นมา 16 อันดับ เชื่อผู้บริหารองค์กรมีส่วนสําคัญในการขับเคลื่อนนโยบาย พลิกโฉมการบริการภาครัฐ ตอบโจทย์ความต้องการประชา
"อนุชา" เผยผลสํารวจรัฐบาลอิเล็กทรอนิกส์ปี 63 ประเทศไทยก้าวกระโดดขึ้นมา 16 อันดับ เชื่อผู้บริหารองค์กรมีส่วนสําคัญในการขับเคลื่อนนโยบาย พลิกโฉมการบริการภาครัฐ ตอบโจทย์ความต้องการประชาชน
วันนี้ (23 มิถุนายน 2564) เวลา 09.00 น. ณ Streaming Station ห้องประชุม 1601 อาคารบางกอกไทยทาวเวอร์ นายอนุชา นาคาศัย รัฐมนตรีประจําสํานักนายกรัฐมนตรี เป็นประธานเปิดการอบรมหลักสูตรการพัฒนาผู้บริหารเทคโนโลยีสารสนเทศระดับสูงภาครัฐ (Government Chief Information Officer: GCIO) รุ่นที่ 30 ผ่านระบบประชุมทางไกล โดยมี ดร.สุพจน์ เธียรวุฒิ ผู้อํานวยการสํานักงานพัฒนารัฐบาลดิจิทัล นายอนุรุทธิ์ นาคาศัย ที่ปรึกษารัฐมนตรีประจําสํานักนายกรัฐมนตรีเข้าร่วม
รัฐมนตรีประจําสํานักนายกรัฐมนตรี กล่าวว่า รัฐบาลโดยการนําของ พลเอก ประยุทธ์ จันทร์โอชา นายกรัฐมนตรี ได้ให้ความสําคัญกับการเปลี่ยนผ่านภาครัฐให้พร้อมกับการเข้าสู่รัฐบาลดิจิทัล โดยมุ่งเน้นเป้าหมาย 4 ด้านสําคัญ คือ 1.การสร้างขีดความสามารถในการแข่งขัน 2. การลดความเหลื่อมล้ํา 3. โปร่งใสตรวจสอบได้ และ 4.สร้างการมีส่วนร่วมของประชาชน ภายใต้วิสัยทัศน์ “รัฐบาลดิจิทัล เปิดเผยเชื่อมโยงและร่วมกันสร้างบริการที่มีคุณค่าให้ประชาชน” ซึ่งจากผลสํารวจรัฐบาลอิเล็กทรอนิกส์ (United Nations E-Government Survey) โดยองค์การสหประชาชาติ พบว่าในปี 2563 ประเทศไทยอยู่ในอันดับที่ 57 ของจํานวนสมาชิก 193 ประเทศ ไต่อันดับขึ้นจากอันดับที่ 73 ในปี 2561 การก้าวกระโดดขึ้นมาถึง 16 อันดับในช่วงเวลาเพียง 2 ปี ถือว่าเป็นผลงานที่ดีเยี่ยม โดยส่วนหนึ่งเกิดจากรัฐบาลได้ให้การสนับสนุนการพัฒนาบุคลากรภาครัฐด้านดิจิทัลมาโดยตลอด โดยมี สถาบันพัฒนาบุคลากรภาครัฐด้านดิจิทัล : Thailand Digital Government Academy หรือ TDGA ภายใต้การดําเนินงานของ สพร. ทําหน้าที่ขับเคลื่อนการยกระดับทักษะดิจิทัลของข้าราชการและบุคลากรภาครัฐร่วมกับหน่วยงานและสถาบันการศึกษาที่เกี่ยวข้อง
โอกาสนี้ รัฐมนตรีประจําสํานักนายกรัฐมนตรี ได้กล่าวแสดงความยินดีกับผู้ที่ผ่านการคัดเลือกเข้ารับการอบรม จํานวน 80 คน ซึ่งผู้เข้ารับการอบรมเป็นระดับผู้บริหารขององค์กรภาครัฐด้านเทคโนโลยีสารสนเทศระดับสูง (CIO) หรือ ผู้ช่วยผู้บริหารเทคโนโลยีสารสนเทศระดับสูง (CIO Assistant) โดยหลักสูตรมุ่งเน้นให้ผู้เข้ารับการอบรมเข้าใจในบทบาท หน้าที่และเสริมสร้างสมรรถนะที่จําเป็นของผู้บริหารสารสนเทศระดับสูง เพื่อให้เกิดประสิทธิภาพอย่างสูงสุดในการบริหารงานในองค์กรภาครัฐ สามารถนําความรู้ที่ได้รับจากการเข้าร่วมการฝึกอบรมไปใช้ในการกําหนด ขับเคลื่อนนโยบาย รวมถึงการบูรณาการระหว่างหน่วยงานภาครัฐ เพื่อให้สอดคล้องกับนโยบายดิจิทัลเพื่อเศรษฐกิจและสังคมของชาติ รัฐมนตรีประจําสํานักนายกรัฐมนตรีเขื่อมั่นว่า ผู้บริหารขององค์กรภาครัฐจะเป็นผู้ที่มีบทบาทสําคัญในการผลักดันให้นโยบายรัฐบาลดิจิทัลบรรลุตามเป้าหมายและสามารถตอบโจทย์การให้บริการประชาชนได้อย่างมีประสิทธิภาพ
.........................................
รัฐบาลไทย-ข่าวทำเนียบรัฐบาล-Thailand sets goal to become regional EV manufacturing base
วันพุธที่ 29 มิถุนายน 2565
Thailand sets goal to become regional EV manufacturing base
Thailand sets goal to become regional EV manufacturing base
June 28, 2022, at 1430hrs, at the Purple Room, Thai Khu Fah Building, Government House, Mr. Young Liu, Chief Executive Officer and Chairman of Foxconn Technology Group, paid a courtesy call on Prime Minister and Defense Minister Gen. Prayut Chan-o-cha. Government Spokesperson Thanakorn Wangboonkongchana disclosed gist of the meeting as follows:
The Prime Minister expressed pleasure to meet with Foxconn chairman once again after their first meeting at the signing ceremony of an MOU between PTT Public Company Limited and Foxconn Technology Group on EV Development and Manufacturing project in Thailand in May 2021, which has led to the establishment of a joint venture company “HORIZON PLUS”. He thanked FOXCONN for choosing Thailand as its regional EV manufacturing base, and commended expertise and experiences of the company and its executives in smart grid and smart electronics, which would support the development of EV industry in Thailand.
Chairman and CEO of Foxconn was pleased to be back in Thailand, and expressed his confidence on the country’s potential and capacity. Foxconn’s partnership with PTT would help advance Thai EV market and promote EV industry as a driving force of national economic growth. Foxconn stands ready to seek comprehensive cooperation with Thailand in other areas throughout the production chain, both in manufacturing and software innovation, which is in line with the change in global vehicle technology trend.
Both parties also discussed possible cooperation to promote Thailand as manufacturing hub for Mobility-In-Harmony platform, which is environmentally friendly, and would contribute to the economic growth and international competitiveness, as well as an increase of employment. The chairman of Foxconn commended Thailand’s Eastern Economic Corridor (EEC), on which the Prime Minister stated that EEC is a key driver to the leap development of Thai economy. EEC also generates overall socio-economic benefits at the regional level, especially in semiconductor industry. Foxconn chairman affirmed his pleasure to cooperate with the Thai Government and local entrepreneurs to push forward Thailand as ASEAN’s modern vehicle manufacturing hub.
The Prime Minister also affirmed the Thai Government’s equal treatment and support provided to all investors, and that the Government would put utmost effort to facilitate their investment and business operation in Thailand.
รัฐบาลไทย-ข่าวทำเนียบรัฐบาล-​โฆษกรัฐบาลเผยนายกฯ ปลื้มเทเบิลเทนนิสทีมชาติไทยรุ่นเยาวชน-รุ่นใหญ่คว้าแชมป์อาเซียน
วันอังคารที่ 28 มิถุนายน 2565
​โฆษกรัฐบาลเผยนายกฯ ปลื้มเทเบิลเทนนิสทีมชาติไทยรุ่นเยาวชน-รุ่นใหญ่คว้าแชมป์อาเซียน
พร้อมชื่นชมวอลเลย์บอลหญิงไทยฟอร์มยอดเยี่ยม หลัง“กัปตันชมพู่” พรพรรณ คว้าเบอร์ 1 สถิติการเซตสูงสุดใน VNL 2022
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่นักกีฬาปิงปองทีมชาติไทยทําฟอร์มยอดเยี่ยม คว้าแชมป์ 2 รางวัลจากประเภททีมชาย-หญิง ในการแข่งขันเทเบิลเทนนิสชิงแชมป์อาเซียน 2022 (12th South East Asian Table Tennis Championships 2022) เมื่อวันที่ 24 มิถุนายน ที่ผ่านมา ณ ไอส์แลนด์ฮอลล์ ชั้น 3 ศูนย์การค้าแฟชั่นไอส์แลนด์ โดยรักษาแชมป์ทีมระดับอาเซียนได้สําเร็จ ซึ่งการแข่งขันฯ จะคัดเอาผู้เล่นที่ผลงานดีที่สุด 16 คนชาย-หญิง ไปทําการคัดเลือกต่อในโซนเอเชีย เพื่อคว้าสิทธิเข้าร่วมรายการเทเบิลเทนนิสชิงแชมป์โลกปี 2023 ต่อไป
โฆษกประจําสํานักนายกรัฐมนตรีกล่าวว่า การแข่งขันกีฬาเทเบิลเทนนิสชิงแชมป์อาเซียนนี้ นักกีฬาเทเบิลเทนนิสในรุ่นเยาวชนทีมชาติไทย ยังสามารถทําผลงานได้ดี ได้รับทั้งสิ้น 8 เหรียญทอง 5 เหรียญเงิน และ 7 เหรียญทองแดง จากการแข่งขันเทเบิลเทนนิสเยาวชนชิงแชมป์อาเซียน 2022 (26th South East Asian Junior & Cadet Table Tennis Championships 2022) คว้าตําแหน่งเจ้าเหรียญทองเทเบิลเทนนิสเยาวชนอาเซียนประจําปีนี้ได้สําเร็จ เก็บสถิติในระดับแนวหน้าของภูมิภาคอย่างต่อเนื่อง
นอกจากนี้ ภายหลังการแข่งขันกีฬาวอลเลย์บอลเนชั่นส์ลีก 2022 (Volleyball Nations League 2022: VNL 2022) ในสัปดาห์ที่ 2 สิ้นสุดลง ทางเว็บไซต์ Volleyballworld ได้รายงานสถิตินักวอลเลย์บอลตําแหน่งต่าง ๆ โดย “พรพรรณ เกิดปราชญ์” หรือ กัปตันชมพู่ ประจําทีมวอลเลย์บอลหญิงทีมชาติไทย ขึ้นแท่นอันดับ 1 ในการทําสถิติการเซตบอลมากที่สุด (Best Setters) โดยทําสถิติเซต 290 ครั้ง ทําคะแนนสําเร็จได้ถึง 35.85% ทิ้งห่างอันดับ 2 ซึ่งทําได้ 223 ครั้ง ทางด้านตําแหน่งผู้ทําคะแนนสูงสุด (Best Scorers) สาวไทยยังทําผลงานดีเยี่ยม โดย “บุ่มบิ๋ม” ชัชชุอร โมกศรี มี 155 คะแนนรวม รั้งสถิติอันดับ 4 คะแนนสูงสุด และ “บีม” พิมพิชยา ก๊กรัมย์ มี 146 คะแนนรวม รั้งสถิติอันดับ 5 คะแนนสูงสุด ซึ่งการแข่งขัน VNL 2022 สนามต่อไปในสัปดาห์ที่ 3 จะจัดขึ้นระหว่างวันที่ 28 มิถุนายน - 4 กรกฎาคม 2565 ณ กรุงโซเฟีย ประเทศบัลแกเรีย
“นายกรัฐมนตรีขอบคุณความมุ่งมั่นตั้งใจของนักกีฬา ผู้ฝึกสอน และผู้มีส่วนเกี่ยวข้องในการร่วมผลักดันทัพนักกีฬาทีมชาติไทยทุกประเภทไปสู่ชัยชนะในเวทีระดับสากลมากขึ้น ถือว่าเป็นผู้มีส่วนช่วยสร้างสีสัน และรอยยิ้มให้วงการกีฬาไทย พร้อมกันนี้ นายกรัฐมนตรีเชิญชวนพี่น้องประชาชนร่วมส่งกําลังใจเชียร์ทัพนักกีฬาไทย เพื่อสร้างขวัญ และกําลังใจที่ดีแก่ตัวแทนทีมไทยในการแข่งขันรอบหน้าต่อไป” นายธนกรฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ กำชับทุกภาคส่วนดูแลสิทธิประโยชน์ผู้ป่วยโควิด-19 โดย รง. ยืนยัน แรงงาน ลูกจ้าง หากถูกเลิกจ้างเพราะเหตุติดเชื้อโควิด-19 มีสิทธิได้รับค่าชดเชย
วันพุธที่ 18 พฤษภาคม 2565
โฆษกรัฐบาลเผยนายกฯ กําชับทุกภาคส่วนดูแลสิทธิประโยชน์ผู้ป่วยโควิด-19 โดย รง. ยืนยัน แรงงาน ลูกจ้าง หากถูกเลิกจ้างเพราะเหตุติดเชื้อโควิด-19 มีสิทธิได้รับค่าชดเชย
โฆษกรัฐบาลเผยนายกฯ กําชับทุกภาคส่วนดูแลสิทธิประโยชน์ผู้ป่วยโควิด-19 โดย รง. ยืนยัน แรงงาน ลูกจ้าง หากถูกเลิกจ้างเพราะเหตุติดเชื้อโควิด-19 มีสิทธิได้รับค่าชดเชย  สําหรับผู้ติดเชื้อรายใหม่ รวม 5,633 ราย
วันนี้ (18 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เน้นย้ําทุกภาคส่วนดูแลผู้ติดเชื้อโควิด-19 ทุกกลุ่ม รวมทั้งสิทธิประโยชน์ ต้องได้รับความเป็นธรรม โดยเฉพาะ แรงงาน ลูกจ้าง ในสถานประกอบการค่างๆ เพื่อให้ทุกฝ่ายสามารถร่วมกับขับเคลื่อนเศรษฐกิจได้ ทั้งนี้ กระทรวงแรงงาน ยืนยันว่า กรณีหากนายจ้างสงสัยว่าลูกจ้างเสี่ยงต่อการติดเชื้อโควิด-19 และสั่งให้ลูกจ้างกักตัว ณ ที่พักอาศัยเพื่อเฝ้าดูอาการ นายจ้างต้องจ่ายค่าจ้างให้กับลูกจ้าง เพราะถือว่าการปฏิบัติตามคําสั่งของนายจ้าง ไม่ไช่การขาดงานหรือละทิ้งหน้าที่ แต่นายจ้างสามารถตกลงกับลูกจ้างให้ใช้สิทธิการลาป่วย หรือหยุดพักผ่อนประจําปีได้ รวมไปถึงสามารถสั่งให้ลูกจ้างเข้ารับการตรวจจากแพทย์ ด้วยเหตุที่ลูกจ้างเสี่ยงเป็นผู้ติดเชื้อโควิด-19 เพราะหากไม่ดําเนินการอาจเป็นอันตรายและกระทบต่อสุขภาพอนามัยของลูกจ้างคนอื่น หรือกระทบต่อกิจการของนายจ้างได้ ทั้งนี้ หากมีข้อสงสัยเกี่ยวกับสิทธิ หน้าที่ สอบถามเพิ่มเติมได้ที่สํานักงานสวัสดิการและคุ้มครองแรงงานกรุงเทพมหานครพื้นที่ 1-10 สํานักงานสวัสดิการและคุ้มครองแรงงานจังหวัดทุกจังหวัด หรือโทรสายด่วน 1506 กด 3 หรือ 1546 หรือหากสงสัยเกี่ยวกับแนวปฏิบัติการเฝ้าระวัง ป้องกัน และควบคุมโรค โทร 1422 สายด่วนกรมควบคุมโรค
สําหรับสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ในประเทศไทยวันนี้ (18 พฤษภาคม 2565) พบมีผู้ติดเชื้อรายใหม่ รวม 5,633 ราย จําแนกเป็นผู้ป่วยจากในประเทศ 5,632 ราย และ ผู้ป่วยมาจากต่างประเทศ 1 ราย รวมผู้ป่วย สะสม 2,165,175 ราย (ตั้งแต่ 1 มกราคม 2565) ขณะที่หายป่วยกลับบ้าน 8,042 ราย รวมหายป่วยสะสม 2,129,638 ราย (ตั้งแต่ 1 มกราคม 2565) โดยมีผู้ป่วยกําลังรักษา 60,883 ราย และเสียชีวิต 45 รายทั้งนี้จํานวนผู้ป่วยปอดอักเสบ รักษาตัวอยู่ในโรงพยาบาล 1,160 ราย เฉลี่ยจังหวัดละ 15 ราย อัตราครองเตียง ร้อยละ 15.6
--------------
รัฐบาลไทย-ข่าวทำเนียบรัฐบาล-​รัฐมนตรีฯ สุริยะ เป็นประธานเปิดงาน
วันพุธที่ 25 พฤษภาคม 2565
​รัฐมนตรีฯ สุริยะ เป็นประธานเปิดงาน
​รัฐมนตรีฯ สุริยะ เป็นประธานเปิดงาน "DIPROM ยกระดับสินค้าชุมชน กระตุ้นเศรษฐกิจฐานรากนําสู่รายได้คืนถิ่นชุมชน"
รัฐมนตรีฯ สุริยะ เป็นประธานเปิดงาน "DIPROM ยกระดับสินค้าชุมชน กระตุ้นเศรษฐกิจฐานรากนําสู่รายได้คืนถิ่นชุมชน"
จ.ชลบุรี :วันนี้ (22 พฤษภาคม 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานเปิดงาน "DIPROM ยกระดับสินค้าชุมชน กระตุ้นเศรษฐกิจฐานรากนําสู่รายได้คืนถิ่นชุมชน" โดยเป็นการจัดหลักสูตรฝึกทักษะอาชีพต่างๆ เพื่อพัฒนาทักษะการผลิตผลิตภัณฑ์และสร้างรายได้ให้ชุมชน อาทิ การทําน้ํายาซักผ้าและการทําน้ํายาปรับผ้านุ่ม การทําน้ํายาล้างจาน และการทําน้ํายาถูพื้น การออกบูทให้คําปรึกษาแนะนําต่างๆ การทําผลิตภัณฑ์จักสานจากริบบิ้น การออกบูทให้คําปรึกษาแนะนําต่างๆ โดยมี พล.ต.ท พิทักษ์ จารุสมบัติ ประธานที่ปรึกษารัฐมนตรีว่าการกระทรวงอุตสาหกรรม นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม และนายใบน้อย สุวรรณชาตรี ผู้ตรวจราชการกระทรวงอุตสาหกรรม ร่วมเป็นเกียรติ และมีนายณัฐพล รังสิตพล อธิบดีกรมส่งเสริมอุตสาหกรรมกล่าวรายงานวัตถุประสงค์ และนายสรวุฒิ เนื่องจํานงค์ สมาชิกสภาผู้แทนราษฎรจังหวัดชลบุรี กล่าวขอบคุณ ณ อาคารเอนกประสงค์โรงเรียนบ้านป่ายุบ ตําบลหนองไผ่แก้ว อําเภอบ้านบึง จังหวัดชลบุรี
รัฐบาลไทย-ข่าวทำเนียบรัฐบาล-พม. เร่งช่วยเหลือป้าแมว คนสู้ชีวิต ต้องเลี้ยงดูสามีป่วยติดเตียง ลูกพิการซ้ำซ้อน หลังถูกโกงจนหมดทุนทำกิน ที่ จ.พระนครศรีอยุธยา
วันพุธที่ 26 มกราคม 2565
พม. เร่งช่วยเหลือป้าแมว คนสู้ชีวิต ต้องเลี้ยงดูสามีป่วยติดเตียง ลูกพิการซ้ําซ้อน หลังถูกโกงจนหมดทุนทํากิน ที่ จ.พระนครศรีอยุธยา
พม. เร่งช่วยเหลือป้าแมว คนสู้ชีวิต ต้องเลี้ยงดูสามีป่วยติดเตียง ลูกพิการซ้ําซ้อน หลังถูกโกงจนหมดทุนทํากิน ที่ จ.พระนครศรีอยุธยา
วันนี้ (26 ม.ค. 65) เวลา 15.00 น. ที่กระทรวงการพัฒนาสังคมและความมั่นคงของมนุษย์ (พม.) สะพานขาว ถนนกรุงเกษม กทม.นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวง พม. เปิดเผยว่า จากกรณีการนําเสนอข่าวป้าแมวคนสู้ชีวิตถูกผู้รับเหมาโกงจนหมดทุน และต้องดูแลสามีและลูกพิการ ที่จังหวัดพระนครศรีอยุธยา นั้น ขณะนี้ กระทรวง พม. โดยสํานักงานพัฒนาสังคมและความมั่นคงของมนุษย์จังหวัดพระนครศรีอยุธยา (สนง.พมจ.พระนครศรีอยุธยา) ได้ลงพื้นที่เยี่ยมบ้านเพื่อสอบข้อเท็จจริงเรียบร้อยแล้ว ซึ่งป้าแมวอาศัยอยู่ในบ้านเช่าแห่งหนึ่งในพื้นที่ตําบลธนู อําเภออุทัย มีสมาชิกทั้งหมด 3 คน ประกอบด้วย 1) ป้าแมว อายุ 56 ปี ประกอบอาชีพขายหมูปิ้ง มีรายได้เฉลี่ยเดือนละ 3,000 บาท 2) สามี อายุ 55 ปี ไม่ได้ประกอบอาชีพ ป่วยติดเตียงมีโรคประจําตัวเป็นโรคเบาหวาน ความดัน เก๊า ไต ปัจจุบันใช้สิทธิประกันสังคมในการเข้ารับการรักษาตัวที่โรงพยาบาลราชธานี และ 3) บุตรสาว อายุ 18 ปี พิการซ้ําซ้อน ช่วยเหลือตัวเองไม่ได้ ได้รับเบี้ยความพิการเดือนละ 800 บาท ทั้งนี้ ครอบครัวป้าแมวประสบปัญหาด้านค่าใช้จ่ายในการครองชีพ เนื่องจากป้าแมวเป็นผู้หารายได้หลักเพื่อเลี้ยงดูครอบครัวที่มีสามีป่วยติดเตียงและบุตรสาวพิการซ้ําซ้อน อีกทั้ง มีภาระหนี้สินค้างค่าเช่าบ้าน โดยเฉพาะถูกผู้รับเหมาโกงจากการจ้างทําเพิงร้านก๋วยเตี๋ยว ทําให้ไม่ได้เปิดร้านขายก๋วยเตี๋ยว
นางสาวแรมรุ้งกล่าวต่อไปว่า สําหรับแนวทางการให้ความช่วยเหลือป้าแมวนั้น กระทรวง พม. โดยสํานักงาน พมจ.พระนครศรีอยุธยา ได้มอบผ้าอ้อมสําเร็จรูปสําหรับผู้ป่วย เพื่อบรรเทาความเดือดร้อนในเบื้องต้น พร้อมทั้งดําเนินเรื่องเพื่อพิจารณาให้การช่วยเหลือเงินสงเคราะห์และฟื้นฟูสมรรถภาพคนพิการและประสานความร่วมมือกับหน่วยงานที่เกี่ยวข้องในพื้นที่ให้การดูแลครอบครัวคุณป้าแมวอย่างต่อเนื่องต่อไป นอกจากนี้ ได้ประสานภาคีเครือข่ายภาคเอกชน CSR ในพื้นที่ ได้แก่ กลุ่ม X Auto Car และกลุ่มเต็นท์รถยนต์มือสองอยุธยา มอบเงินสดให้แก่ครอบครัวคนพิการ จํานวน 5,000 บาท และเมื่อวันที่ 10 มกราคม 2565 นายอําเภออุทัย พร้อมด้วยคณะกิ่งกาชาด อําเภออุทัย และผู้นําชุมชน ได้มอบเครื่องอุปโภคบริโภคและผ้าอ้อมสําเร็จรูปอีกด้วย
นางสาวแรมรุ้งกล่าวเพิ่มเติมว่า หากประสบปัญหาความเดือดร้อนทางสังคมและได้รับผลกระทบจากโควิด - 19สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง 2) สายด่วนคนพิการ โทร. 1479 บริการ 24 ชั่วโมง และ 3) สํานักงาน พมจ. ทั่วประเทศ และอาสาสมัครพัฒนาสังคมและความมั่นคงของมนุษย์ (อพม.) ในพื้นที่
รัฐบาลไทย-ข่าวทำเนียบรัฐบาล-ปลัด สธ. เปิดอาคารผู้ป่วยนอก 6 ชั้น รพ.พะเยา ให้บริการจุดเดียวเบ็ดเสร็จ ลดความแออัด เพิ่มความสะดวก
วันอังคารที่ 22 กุมภาพันธ์ 2565
ปลัด สธ. เปิดอาคารผู้ป่วยนอก 6 ชั้น รพ.พะเยา ให้บริการจุดเดียวเบ็ดเสร็จ ลดความแออัด เพิ่มความสะดวก
ปลัดกระทรวงสาธารณสุข เปิดอาคาร “ผู้ป่วยนอก 6 ชั้น” โรงพยาบาลพะเยา ขยายบริการผู้ป่วยนอกแบบจุดเดียวเบ็ดเสร็จ พร้อมศูนย์ส่งต่อแบบไร้รอยต่อ เพิ่มความสะดวกรวดเร็วในการบริการ
ปลัดกระทรวงสาธารณสุข เปิดอาคาร “ผู้ป่วยนอก 6 ชั้น” โรงพยาบาลพะเยา ขยายบริการผู้ป่วยนอกแบบจุดเดียวเบ็ดเสร็จ พร้อมศูนย์ส่งต่อแบบไร้รอยต่อ เพิ่มความสะดวกรวดเร็วในการบริการ ลดความแออัดลดการรอคอย และลดค่าใช้จ่ายการเดินทาง
วันนี้ (22 กุมภาพันธ์ 2565) ที่โรงพยาบาลพะเยา อําเภอเมือง จังหวัดพะเยา นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วย นายศักดิ์ฤทธิ์ สลักคํา ผู้ว่าราชการจังหวัดพะเยา นายแพทย์สมฤกษ์ จึงสมาน ผู้ตรวจราชการเขตสุขภาพที่ 1 นายแพทย์ศุภชัย บุญอําพันธ์ นายแพทย์สาธารณสุขจังหวัดพะเยา และคณะ ร่วมพิธีเปิดอาคาร “ผู้ป่วยนอก 6 ชั้น” โรงพยาบาลพะเยา และตรวจเยี่ยมให้กําลังใจเจ้าหน้าที่ บุคลากรทางการแพทย์ในการปฏิบัติงาน พร้อมทั้งให้สัมภาษณ์ว่า โรงพยาบาลพะเยาเป็นโรงพยาบาลประจําจังหวัด มีบุคลากรทางการแพทย์และสาธารณสุข 1,400 คน มีแพทย์ทั้งหมด 92 คน ให้การดูแลสุขภาพประชาชนชาวพะเยาและจังหวัดใกล้เคียง มีผู้รับบริการเฉลี่ยวันละ 1,500-1,600 คน ได้พัฒนาศักยภาพการให้บริการอย่างต่อเนื่อง
จนเป็นที่เชื่อถือและไว้วางใจของประชาชน จึงขยายส่วนบริการผู้ป่วยนอก เพื่อรองรับจํานวนผู้ป่วยที่มีแนวโน้มเพิ่มขึ้นในอนาคต
นายแพทย์เกียรติภูมิ กล่าวต่อว่า อาคารผู้ป่วยนอก 6 ชั้น เป็นการรวมบริการผู้ป่วยนอกทั้งหมดมาไว้แห่งเดียว อาทิ คลินิกศัลยกรรมกระดูก คลินิกอายุรกรรม คลินิกศัลยกรรม ห้องตรวจคลื่นไฟฟ้าหัวใจ คลินิกจักษุ คลินิกโสต ศอ นาสิก คลินิกกุมารเวชกรรม บริการทันตกรรม พร้อมการตรวจสอบสิทธิ์ การตรวจทางห้องปฏิบัติการ ให้บริการตรวจรักษา จ่ายาแบบเบ็ดเสร็จ และยังมีศูนย์ส่งต่อเพิ่มศักยภาพบริการแบบไร้รอยต่อในเขตสุขภาพและระหว่างเขตสุขภาพ ทั้งนี้ เป็นไปตามนโยบายของกระทรวงสาธารณสุข ที่มีเป้าหมายให้ประชาชนได้รับบริการด้านการแพทย์ที่สะดวกรวดเร็วและมีคุณภาพ ในสถานพยาบาลใกล้บ้านช่วยลดความแออัด ลดการรอคอย และลดภาระค่าใช้จ่ายในการเดินทาง
**************************************** 22 กุมภาพันธ์ 2565